- Hindi News
- National
- निर्माण सामग्री के रेट मार्केट में घटे, सरकारी कार्यों में पुराने रेटों पर ही छोड़े जा रहे टेंडर
निर्माण सामग्री के रेट मार्केट में घटे, सरकारी कार्यों में पुराने रेटों पर ही छोड़े जा रहे टेंडर
निर्माणसामग्रीके रेट कम होने के बावजूद भी सरकारी रेट अधिक है। जिसका फायदा अधिकारियों ठेकेदारों को मिल रहा है। जबकि यह मार्केट रेट के हिसाब से ही सरकारी भाव होने चाहिए। इससे निर्माण कार्यों के ठेके महंगे छूट रहे हैं। जिससे जनता की कमाई का दुरुपयोग हो रहा है। इस संबंध में सीएम विंडो पर शिकायत भी दी गई है। जिसमें निर्माण सामग्री के सरकारी दाम कम करने की मांग की गई है।
सीएम विंडो पर शिकायत देते हुए कांग्रेसी नेता सतपाल कौशिक ने बताया कि प्रदेश में पिछले कई माह से ईंट, बजरी, रेत कोरसेंट डस्ट के रेट काफी कम हुए हैं, लेकिन सरकारी भाव अभी तक कम नहीं हुए हैं। सरकारी कार्यों में अधिक भाव की रसीदों की खानापूर्ति हो रही है। जिससे प्रतिमाह सैकड़ों करोड़ रुपए ठेकेदार अधिकारियों के साथ मिलकर हजम कर जाते हैं। सतपाल कौशिक ने बताया कि ईंट का भाव सरकार द्वारा पांच हजार रुपए तय किया हुआ है। जबकि ईंटों का रेट बाजार में चार हजार रुपए से भी कम है। इसी तरह बजरी का भाव तीन हजार रुपए प्रति सैंकड़ा का है। जबकि यह बाजार में दो हजार रुपए में मिल रही है। इसी तरह अन्य निर्माण सामग्री के रेट भी गिर चुके हैं, लेकिन सरकारी दाम पुराने ही हैं। इसलिए इन दामों को भी बदला जाए।
सरकारी खजाने पर पड़ रहा भार
निर्माणसामग्री के सरकारी रेट कम होने का असर सरकारी खजाने पर पड़ रहा है। सरकारी विभागों, पंचायतों, ब्लॉक समिति, जिला परिषद, नगर परिषद, नगर निगम द्वारा विकास के सार्वजनिक कार्य करवाए जा रहे हैं। उन सबमें सरकार द्वारा निर्धारित भाव के अनुसार ही सरकारी खजाने का खर्च होता है। जबकि यह सामग्री ठेकेदारों को सस्ती मिल रही है। इसका असर सरकारी खजाने पर पड़ रहा है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva